rejauldu/bengali-wikipedia huggingface dataset:
নবাবজাদী আমিনা বেগম বাংলার নওয়াব পরিবারের একজন ক্ষমতাশালী নবাবজাদী এবং বাংলার শেষ স্বাধীন নওয়াব নবাব সিরাজ উদ-দৌলার মাতা অর্থাৎ নবাবমাতা বা রাজমাতা ছিলেন।   প্রথম জীবন  আমিনা বাংলার নবাব আলীবর্দী খানের কনিষ্ঠ কন্যা ছিলেন। তিনি জয়নউদ্দিন আহমদ খানকে বিয়ে করেন। তাদের দুই পুত্র, মির্জা মেহেদী ও সিরাজ উদ-দৌলাহ। তার পিতা তার স্বামী জয়নউদ্দিন খানকে পাটনার নওয়াব নাজিম (গভর্নর) নিযুক্ত করেন।   পেশা  তার স্বামীকে হত্যা করার পর আফগান বিদ্রোহীরা আমিনাকে ধরে নিয়ে যায়। তিনি তার দুই পুত্রের সাথে বন্দী ছিলেন। তারা বাংলার নবাব আলীবর্দী খানকে উদ্ধার করে, যারা আফগানদের বিরুদ্ধে অভিযান চালায়। তার পুত্র সিরাজ বাংলার নবাব হতে চলে আসেন। পলাশীর যুদ্ধে ব্রিটিশ ইস্ট ইন্ডিয়া কোম্পানি এবং তাদের সহকর্মী মীর জাফর সিরাজউদ্দৌলাকে পরাজিত করার পর আমিনা বেগম ও সিরাজের স্ত্রী, কন্যাসহ অন্যান্য পরিবারের সদস্যদের সাথে কারাবন্দী করা হয়। বন্দিদেরকে ১৭৫৮ সালে মুর্শিদাবাদ থেকে ঢাকায় (তারপর জাহাঙ্গীরনগর নামে) নির্বাসিত করা হয় এবং জিনজিরা প্রাসাদে আটকে রাখা হয়।   মৃত্যু  ১৭৬০ সালে মীর জাফরের পুত্র মীরন তাদের মুক্তি দেয়ার কথা বলে মুর্শিদাবাদে ফিরে আসতে বলেন। কিন্তু এটা ছিল তার প্রবঞ্চনা। ঢাকা থেকে নৌকায় ফেরার পথে মীরনের আদেশে তাদের নৌকা ডুবিয়ে দিয়ে আমিনা বেগমকে হত্যা করা হয়। মুর্শিদাবাদের খোশবাগে তার পরিবারের পাশে তাকে সমাহিত করা হয়। থাম্ব|আমিনা বেগমের কবর, খোশবাগ, মুর্শিদাবাদ    তথ্যসূত্র   বিষয়শ্রেণী:বাংলার নবাব বিষয়শ্রেণী:১৭৬০-এ মৃত্যু বিষয়শ্রেণী:ভারতীয় শিয়া মুসলিম বিষয়শ্রেণী:মুর্শিদাবাদ জেলার ব্যক্তি বিষয়শ্রেণী:ভারতীয় রাজকুমারী বিষয়শ্রেণী:১৮শ শতাব্দীর ভারতীয় নারী
সলোমন দ্বীপপুঞ্জে প্রায় ৭৪টি ভাষা প্রচলিত; এদের মধ্যে অবশ্য ৪টি বিলুপ্ত।Gordon, Raymond G., Jr. (ed.), 2005. Solomon Islands in Ethnologue: Languages of the World, Fifteenth edition. Dallas, Tex.: SIL International কেন্দ্রীয় দ্বীপগুলিতে মূলত মেলানেশীয় ভাষা ও পলিনেশীয় ভাষা প্রচলিত। কিছু কিছু মাইক্রোনেশীয় ভাষাও প্রচলিত। ইংরেজি সরকারী ভাষা হলেও মাত্র কয়েক শতাংশ লোক এতে কথা বলতে পারেন। সলোমন দ্বীপপুঞ্জীয় পিজিন নামের একটি ইংরেজি-ভিত্তিক পিজিন ভাষাতে প্রায় এক-তৃতীয়াংশ লোক ভাব আদান-প্রদান করতে পারে এবং এটিই কার্যত এখানকার সার্বজনীন ভাষা।  তথ্যসূত্র   বহিঃসংযোগ   সলোমন দ্বীপপুঞ্জের ভাষার উপর এথনোলগ রিপোর্ট  বিষয়শ্রেণী:ওশেনিয়ার ভাষা বিষয়শ্রেণী:সলোমন দ্বীপপুঞ্জের সংস্কৃতি  en:Solomon Islands#Demographics
নয়াদিল্লি রেলওয়ে স্টেশন (স্টেশন কোড: এনডিএলএ) দিল্লির প্রধান রেল স্টেশন। স্টেশনে ১৬ খানা প্ল্যাটফর্ম রয়েছে - ১ নং পাহাড়গঞ্জে এবং ১৬ নং আজমেরি গেট এর দিকে। ট্রেনের ফ্রিকোয়েন্সি এবং যাত্রী চলাচলের ক্ষেত্রে এটি দেশের অন্যতম ব্যস্ত  রেলস্টেশন। প্রায় ৪০০ টি ট্রেন প্রতিদিন স্টেশনটি থেকে যাত্রা শুরু করে বা শেষ করে অথবা যাত্রা পথে স্টেশনটি অতিক্রম করে। ২০১৩ সালে স্টেশনটি প্রতিদিন ৫,০০,০০০ যাত্রী পরিচালনা করে ১৬ টি প্ল্যাটফর্মের দ্বারা। কানপুর সেন্ট্রাল রেলওয়ে স্টেশন সহ বিশ্বের বহু আন্তসংযোগ রেলপথ স্টেশনগুলির মধ্যে  দিল্লি রেলওয়ে স্টেশনটি বৃহত্তম, যা একটি রেকর্ড।  স্টেশনটি কেন্দ্রীয় দিল্লির কনট প্লেসের প্রায় দুই কিলোমিটার উত্তরে অবস্থিত।  সর্বাধিক পূর্বদিকগামী এবং দক্ষিণদিকগামী ট্রেন নয়াদিল্লি রেল স্টেশনে থেকে যাত্রা শুরু করে; তবে দেশের অন্যান্য অঞ্চলে যাওয়ার জন্য কয়েকটি গুরুত্বপূর্ণ ট্রেনও এই স্টেশন থেকে যাত্রা করে। বেশিরভাগ জোড়া শতাব্দী এক্সপ্রেস এই স্টেশনে যাত্রা শুরু এবং শেষ হয়। এটি রাজধানী এক্সপ্রেসের মূল কেন্দ্রও। নয়া দিল্লি রেল স্টেশন যাত্রী রাজস্ব উপর ভিত্তি করে ভারতীয় রেল সর্বাধিক আয়কারী রেলওয়ে স্টেশন। এর পরে রয়েছে হাওড়া জংশন।  তথ্যসূত্র  বহিঃসংযোগ  বিষয়শ্রেণী:মধ্য দিল্লি জেলার রেলওয়ে স্টেশন বিষয়শ্রেণী:১৯২৬-এ ভারতে প্রতিষ্ঠিত বিষয়শ্রেণী:১৯২৬-এ চালু রেলওয়ে স্টেশন বিষয়শ্রেণী:ভারতীয় রেলের এ১ শ্রেণির স্টেশন বিষয়শ্রেণী:উত্তর রেল বিভাগ বিষয়শ্রেণী:নয়াদিল্লি
দ্য ট্র্যাজেডি অফ জুলিয়াস সিজার (প্রথম ফোলিওতে শিরোনাম: দ্য ট্র্যাজেডি অফ ইভলিউস সিজার), যা প্রায়শই সংক্ষেপে জুলিয়াস সিজার নামেই পরিচিত, হলো উইলিয়াম শেক্সপিয়র রচিত একটি ইতিহাসভিত্তিক নাটক এবং ট্র্যাজেডি। এটি খ্রিষ্টপূর্ব ৪৪ সালে জুলিয়াস সিজারের হত্যাকাণ্ড নিয়ে রচিত। শেক্সপিয়ার এই নাটকটি লিখেছিলেন প্লুটার্কের লাইফ অব ব্রুটাস এবং লাইফ অব সিজার বইয়ের কাহিনি অবলম্বনে। ধারণা করা হয় এটি ১৫৯৯ সালে প্রথম মঞ্চস্থ হয়েছিল। এটি প্রথম প্রকাশিত হয় ১৬২৩ সালে ফার্স্ট ফোলিও নামক শেক্সপিয়ারের নাট্যসংকলনে।   নাটকটিতে, ব্রুটাস একজন স্বৈরশাসক হিসেবে জুলিয়াস সিজারের উত্থান ঠেকাতে ক্যাসিয়াস-এর নেতৃত্বে গড়ে ওঠা একটি ষড়যন্ত্রে যোগ দেয় এবং জুলিয়াস সিজারকে হত্যা করে। সিজারের ডান হাত অ্যান্টনি ষড়যন্ত্রকারীদের বিরুদ্ধে জনগণের মধ্যে শত্রুতা উসকে দেয়, যার ফলস্বরূপ রোম এক ভয়াবহ গৃহযুদ্ধে জড়িয়ে পড়ে।  thumb|"ব্রুটাসের তাঁবুর ভেতর: সিজারের ভূতের প্রবেশ, জুলিয়াস সিজার, অ্যাক্ট ৪, দৃশ্য ৩", ১৯০৫ সালে এডউইন অস্টিন অ্যাবে-র আঁকা একটি প্রতিকৃতি  মঞ্চায়ন  শেক্সপিয়ারের প্রথম দিকের নাটকগুলোর একটি যা গ্লোব থিয়েটারে মঞ্চস্থ হয়।Evans, G. Blakemore: "The Riverside Shakespeare", page 1100, Houghton Mifflin Company, 1974. এই থিয়েটারটি সদ্য নির্মিত হয়েছিল। ১৫৯৯ সালের ২১ সেপ্টেম্বর এক সুইস পর্যটক লন্ডনের এক থিয়েটারে জুলিয়াস সিজার সম্পর্কে একটি ট্র্যাজেডি নাটক দেখেন। ধারণা করা হয়, সেটি ছিল শেক্সপিয়ারের এই নাটক।  চলচ্চিত্রে রূপান্তর  এই নাটকটি তিনবার চলচ্চিত্রে রূপান্তরিত হয়েছে। প্রথমবার, ১৯৫০ সালের এক চলচ্চিত্রে চার্লটন হেস্টন মার্ক অ্যান্টনির ভূমিকায় অভিনয় করেন। দ্বিতীয়, ১৯৫৩ সালের চলচ্চিত্রে জেমস ম্যাসন ব্রুটাস এবং মার্লন ব্র্যান্ডো অ্যান্টনি চরিত্রে অভিনয় করেন। শেষবার, ১৯৭০ সালের চলচ্চিত্রে জেসন রোবার্ডস ব্রুটাস, চার্লটন হেস্টন আবারো অ্যান্টনি এবং জন গিলগুড সিজার চরিত্রে অভিনয় করেন।   উৎস  নাটকটির মূল উৎস হল থমাস নর্থের প্লুটার্কের লাইভস -এর অনুবাদ।    লিঙ্কসমূহ  Text of Julius Caesar, fully edited by John Cox, as well as original-spelling text, facsimiles of the 1623 Folio text, and other resources, at the Internet Shakespeare Editions Julius Caesar Navigator Includes Shakespeare's text with notes, line numbers, and a search function. No Fear Shakespeare  Includes the play line by line with interpretation. All Julius Caesar  Provides a summary of the play, background on Shakespeare and Julius Caesar, including historical background on Julius Caesar, and a character analysis of Caesar.  Julius Caesar  – searchable, indexed e-text Julius Caesar – from Project Gutenberg Julius Caesar  – by The Tech Julius Caesar – Searchable and scene-indexed version. Julius Caesar in modern English  Lesson plans for Julius Caesar  at Web English Teacher Quicksilver Radio Theater adaptation of "Julius Caesar", which may be heard online, at PRX.org (Public Radio Exchange).  Julius Caesar  study guide, themes, quotes, analysis, multimedia, & teaching guide  Category:Plays by William Shakespeare Category:1590s plays  বিষয়শ্রেণী:চলচ্চিত্রে অভিযোজিত ব্রিটিশ নাটক বিষয়শ্রেণী:গুটেনবের্গ প্রকল্পের সংযোগসহ নিবন্ধ   তথ্যসূত্র
যোগকার্তা (;   ; ) হলো ইন্দোনেশিয়ার জাভা দ্বীপের দক্ষিণ-মধ্য অংশে অবস্থিত যোগকার্তা বিশেষ অঞ্চলের রাজধানী। একমাত্র ইন্দোনেশিয়ান রাজকীয় শহর হিসাবে এখনও রাজতন্ত্র দ্বারা শাসিত যোগকার্তাকে শাস্ত্রীয় জাভানিজ চারুকলা এবং সংস্কৃতি যেমন ব্যালে, বাটিক টেক্সটাইল, নাটক, সাহিত্য, সঙ্গীত, কবিতা, সিলভারমিথিং, ভিজ্যুয়াল আর্ট এবং ওয়ায়াং পুতুলশিল্পের জন্য একটি গুরুত্বপূর্ণ কেন্দ্র হিসাবে বিবেচনা করা হয়। ইন্দোনেশিয়ার শিক্ষার কেন্দ্র হিসাবে বিখ্যাত যোগকার্তা হল একটি বৃহৎ ছাত্র জনসংখ্যা এবং কয়েক ডজন স্কুল ও বিশ্ববিদ্যালয় দ্বারা পরিপূর্ণ একটি শহর, যার মধ্যে রয়েছে দেশের বৃহত্তম এবং অন্যতম মর্যাদাপূর্ণ উচ্চ শিক্ষা প্রতিষ্ঠান গাদজাহ মাদা বিশ্ববিদ্যালয়ের মতো প্রতিষ্ঠানও।   ইতিহাস  মজপহিত্ যুগে আধুনিক যোগকার্তার আশেপাশের এলাকাটিকে "মাতরম" হিসাবে চিহ্নিত করা হয় এবং জাভার বারোটি মজপহিত প্রদেশের একটি হিসাবে স্বীকৃত এই এলাকাটি ভ্রে মাতরম নামে পরিচিত একজন সামন্ত দ্বারা শাসিত হতো। মাজাপাহিত সাম্রাজ্যের চতুর্থ রাজা রাজসা রাজবংশের হিন্দু রাজা হায়াম উরুকের (১৩৫০-১৩৮৯) রাজত্বকালে রাজার ভাগ্নে এবং জামাতা বিক্রমবর্ধন, যিনি পরে পঞ্চম রাজা হন, ভ্রে মাতরম উপাধি ছিল।   জনমিতি   এখানকার সংখ্যাগরিষ্ঠ অধিবাসী জাভা জাতিগোষ্ঠীর। যোগকার্তায় যেহেতু অসংখ্য বিদ্যালয় এবং বিশ্ববিদ্যালয়ের অবস্থান রয়েছে এবং ইন্দোনেশিয়ার অন্যান্য মহানগরীর তুলনায় এখানকার জীবনযাত্রার ব্যয় কম, ফলে এটি সারাদেশের শিক্ষার্থীদের নিকট আকর্ষণীয় এলাকা ও এখানে প্রচুর শিক্ষার্থীর আবাস হওয়ায় এখানে সারাদেশ হতে আগত বিভিন্ন জাতিগোষ্ঠীর অধিবাসীদের বসবাস লক্ষনীয়।  নগরে বেশ কিছু বিদেশী অভিবাসীদের বসবাস এলাকা রয়েছে যেখানে মূলতঃ পর্যটক এবং শিক্ষার্থীরা অবস্থান করে।   ধর্মভিত্তিক জনসংখ্যা  ২০১৪ সালের হিসাব অনুসারে, যোগকার্তায় ধর্মবিশ্বাসের ভিত্তিত ইসলাম (৮২.৩২%), ক্যাথলিক (১০.৬৬%), প্রোটেস্টেন্ট (৬.৫৪%), বৌদ্ধ (০.৩৪%), হিন্দু (০.১৩%) এবং কনফুসীয় (০.০১%)  ধর্মানুসারী বসবাস করে।  ঐতিহ্যগতভাবে যোগকার্তায় বিভিন্ন ধর্মের অধিবাসীরা শান্তিপূর্ণভাবে বসবাসের কারণে প্রসিদ্ধ ছিলো; কিন্তু অতি নিকটবর্তী সময়ে ধর্মীয় অসহনশীলতা বৃদ্ধি পাচ্ছে।   অর্থনীতি  ২০১৭ সালে যোগকার্তার আঞ্চলিক স্থুল দেশজ উৎপাদনের পরিমাণ ছিলো ৩১.৩১ ট্রিলিয়ন ইন্দোনেশিয়ান রূপিয়া। পাইকারী ক্রয়বিক্রয়, গাড়ী ও মোটরসাইকেল সারাই, আবাান ও ভোজন, তথ্য ও প্রযুক্তি পরিসেবা, সরকারি পরিসেবা প্রভৃতির সমন্বয়ে গঠিত তৃতীয় ধাপের অর্থনৈতিক কর্মকাণ্ড এক্ষেত্রে গুরুত্বপূর্ণ ভূমিকা পালন করে।   পর্যটন  যোগকার্তা ঐতিহাসিক ভবন, ভূচিহ্ন এবং গুরুত্বপূর্ণ স্মারকের আবাসস্থল। কারাটোন সংস্কৃতি এবং বরোবুদুর ও প্রামবানা মন্দিরের অবস্ণানের কারণে যোগকার্তা পর্যটকদের আকর্ষণ করে।  ফুটপাথময় মালিয়োবোরো সড়ক নগরের জনপ্রিয় কেনাকাটার স্থান। যোগকার্তা কেরাটোন রাজপ্রাসাদ এবং জাভানিজ সংস্কৃতির গুরুত্বপূর্ণ দর্শনীয় স্থান। টোগু স্মারক ভবন যোগকার্তার একটি গুরুত্বপূর্ণ ভূচিহ্ন। ১ মার্চ ১৯৪৯ সালে সংগঠিত ইন্দোনেশিয়ার জাতীয় বিদ্রোহের স্মরণে জালান মালিয়োবোরোতে নির্মিত হয়েছে ১ মার্চ স্মারক ভবন।   তথ্যসূত্র    বহিঃসংযোগ   বিষয়শ্রেণী:ইন্দোনেশিয়ার শহর
ঙ্গাগ-দ্বাং-ব্লো-ব্জাং-ছোস-ল্দান () (১৬৪২-১৭১৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় ল্চাং-স্ক্যা হো-থোগ-থু  উপাধিধারী বৌদ্ধ লামা ছিলেন।   প্রথম জীবন  ঙ্গাগ-দ্বাং-ব্লো-ব্জাং-ছোস-ল্দান ১৬৪২ খ্রিষ্টাব্দে তিব্বতের আমদো অঞ্চলের গ্যি-দ্গে'ই-র্তা-ফ্যুগ () নামক একটি শহরে জন্মগ্রহণ করেন। তার পিতা কেওয়াচাং এহার ছিলেন জাতিতে চৈনিক। তার মাতার নাম ছিল লো-ব্জা-থার-মো-ম্ত্শো ()। চার বছর বয়স হলে বোদ-পা-ব্লা-র্গান () নামক এক পুরোহিত তার নাম রাখেন দ্গে-'দুন-স্ক্যাব ()। ত্শুল-খ্রিম্স-র্গ্যা-ম্ত্শো ) নামক দ্গোন-লুং-ব্যাম্স-পা-গ্লিং বৌদ্ধবিহারের () অষ্টম প্রধান এবং চতুর্থ পাঞ্চেন লামা তাকে গ্রাগ্স-পা'-ওদ-জের () নামক প্রথম ল্চাং-স্ক্যা হো-থোগ-থু  উপাধিধারী বৌদ্ধ লামা্র পুনর্জন্ম রূপে চিহ্নিত করে থাং-রিং-থার-পা-গ্লিং () বৌদ্ধবিহারে নিয়ে যান, যেখানে ধর্মশিক্ষা শুরু হয়। নয় বছর বয়সে তিনি দ্গোন-লুং-ব্যাম্স-পা-গ্লিং বৌদ্ধবিহারে থার-মো-ব্ক্রা-শিস-র্গ্যাল-ম্ত্শান () নামক এক লামার নিকট শিক্ষাগ্রহণ শুরু করেন। দুই বছর পরে পঞ্চম দলাই লামা তাকে মহাকরুণা সম্বন্ধে শিক্ষা প্রদান করেন। কুড়ি বছর বয়সে পঞ্চম দলাই লামা তাকে শিক্ষার্থীর শপথ প্রদান করেন ও তার নতুন নাম রাখেন ঙ্গাগ-দ্বাং-ব্লো-ব্জাং-ছোস-ল্দান। এরপর তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে 'ফ্রিন-লাস-ল্হুন-গ্রুব () নামক ঐ মহাবিদ্যালয়ের সাতাশতম প্রধানের নিকট তিন বছর ধরে শিক্ষালাভ করেন। তেইশ বছর বয়সে পঞ্চম দলাই লামা তাকে ভিক্ষুর শপথ প্রদান করেন। এই সময় গোমাং মহাবিদ্যালয়ের আঠাশতম প্রধান ঙ্গাগ-দ্বাং-ব্লো-গ্রোস-র্গ্যা-ম্ত্শো (), দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে () মহাবিদ্যালয়ে প্রধান ব্লো-ব্জাং-পে-মা (), ব্ক্রা-শিস-ল্হুন-পো বৌদ্ধবিহারের তন্ত্র মহাবিদ্যালয়ের প্রধান দ্কোন-ম্ছোগ-র্গ্যাল-ম্ত্শান () প্রভৃতি লামারা তার সর্বাপেক্ষা উল্লেখযোগ্য শিক্ষক ছিলেন।   চিং সম্রাটের সঙ্গে সম্পর্ক  ১৬৮৭ খ্রিষ্টাব্দে তিনি তার শিক্ষক  ঙ্গাগ-দ্বাং-ব্লো-গ্রোস-র্গ্যা-ম্ত্শোর () সাথে বেজিং যাত্রা করে চিং সম্রাট কাংজির সাথে সাক্ষাৎ করেন। ১৬৮৮ খ্রিষ্টাব্দে তিনি দ্গোন-লুং-ব্যাম্স-পা-গ্লিং বৌদ্ধবিহারের () প্রধানের দায়িত্ব লাভ করেন। ১৬৯৩ খ্রিষ্টাব্দে তিনি চিং সম্রাটের আমন্ত্রণে দ্বিতীয়বার বেজিং যাত্রা করেন ও চার বছর সেখানে শিক্ষাদান করেন। ১৬৯৭ খ্রিষ্টাব্দে তিনি সম্রাটের প্রতিনিধি হয়ে লাসা শহরে ষষ্ঠ দলাই লামার অভিষেক অনুষ্ঠানে যোগ দেন। পরের বছর তিনি পুনরায় চীন যাত্রা করেন এবং আমৃত্যু সেখানে বসবাস করেন। ১৭০৬ খ্রিষ্টাব্দে সম্রাট তাকে ব্যাম্স-ব্র্ত্সেস-কুন-গ্যি-স্প্যি-বো-নাস-দ্বাং-ব্স্কুর-বা'ই-কুন-ম্খ্যেন-ব্লা-মা-ছেন-পো () উপাধি এবং প্রচুর পরিমাণে সোনা উপহার দেন। ১৭১১ খ্রিষ্টাব্দে তিনি বেজিং শহরে পাদুন জিন বৌদ্ধবিহার স্থাপন করেন।   তথ্যসূত্র   বিষয়শ্রেণী:১৬৪২-এ জন্ম বিষয়শ্রেণী:১৭১৪-এ মৃত্যু বিষয়শ্রেণী:চাংক্যা বিষয়শ্রেণী:গোনলুং ত্রিপা
শরীফুদ্দিন আহমেদ নিচের আলোচনাটি নিবন্ধের প্রস্তাবিত অপসারণের একটি হালনাগাদ বিতর্ক। দয়া করে এইটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (অথবা একটি অপসারণ পর্যালোচনা  )। কোনও ভাবেই অংশটিকে সম্পাদনা করা উচিত নয়।  ফলাফল ছিল:    ফলাফল অপসারণ  ইনি কেনো উল্লেখযোগ্য বোঝা গেলো না। শিক্ষাপ্রতিষ্ঠানের প্রধান ছিলেন, এ ছাড়া আর কিছুই তো ব্যতিক্রমী দেখলাম না। --রাগিব (আলাপ | অবদান) ১৫:২৭, ২০ মার্চ ২০১০ (UTC) আমিও তেমন কোনো উল্লেখযোগ্যতা খুজে পেলাম না। তথ্যসুত্র নড়বড়ে।তেমন কোনো তথ্যসুত্র না প্রদান করলে মুছে ফেলার পক্ষে মত দিচ্ছি।--জয়ন্ত (আলাপ | অবদান) ১৮:৫৩, ২০ মার্চ ২০১০ (UTC)  বিরোধিতা:উত্তরবঙ্গ বিষয়ে আপনাদের কোন সহমর্মিতা নাও থাকতে পারে, কিন্তু শিক্ষাজগতের যোগ্য প্রশাসককে আমরা ভুলবো না। উত্তরবঙ্গে প্রথম ভাষা পরীক্ষাগার স্থাপনার স্থপতি  ও ছাত্রদরদী মানুষকে অবশ্যই আমরা উইকিপিডিয়ায় দেখতে চাই।অরুপ দত্ত (আলাপ) ০৩:৪৬, ২২ মার্চ ২০১০ (UTC) অরুপের সাথে একমত। কোন নিবন্ধের উল্লেখযোগ্যতা নেই না দেখে উল্লেখযোগ্য নিবন্ধ তৈরি করুন। এখনও অনেক উল্লেখযোগ্য নিবন্ধ নেই। বাংলা উইকিপিডিয়া নিবন্ধ সংখ্যায় আজো পিছিয়ে।Mzsabusayeed (আলাপ) ০৩:৫১, ২২ মার্চ ২০১০ (UTC) User:Mzsabusayeed ও অরুপ দত্ত দুইজনকেই অনুরোধ করছি উইকিপিডিয়া:উইকিপিডিয়া কী  নয়(উইকিপিডিয়া কী নয়) ও উইকিপিডিয়া:উল্লেখযোগ্যতা  (ব্যক্তি)( উল্লেখযোগ্যতা (ব্যক্তি)) পাতাদুটি ভালোভাবে পড়ে নিন।তারপর আপনাদের সঙ্গে আলোচনা করা যাবে। নাহলে আপনারা আমাদের কোনো কথাই প্রায় বুঝতে পারবেন না। ধন্যবাদ।--জয়ন্ত (আলাপ | অবদান) ০৫:৪০, ২২ মার্চ ২০১০ (UTC)  উল্লেখযোগ্যতার রেফারেন্স না পেলে দুই একদিনের মধ্যেই এই ভুক্তিটি অপসারণ করা হবে। --রাগিব (আলাপ | অবদান) ০৬:১৩, ২২ মার্চ ২০১০ (UTC) একসঙ্গে তিনটি পত্রিকার তথ্য কেন উল্লেখ যোগ্য নয় বুঝলাম না। একটা কারণ হতে পারে এরা উত্তরবঙ্গের বলে।  তাছাড়া উইকিপিডিয়া:উল্লেখযোগ্যতা  (ব্যক্তি) পাতাটি প্রাঞ্জল নয়। ইংরেজিটাও পড়লাম। এই নিবন্ধ কোন শর্ত লংহ্ন করছে বুঝলাম না।আমি জানি না আপনারা নীতিবাগীশ হয়ে এই নিবন্ধ রাখবেন কি না? তবে বলতে পারি এতে বাংলা উইকিপিডিয়ারই লোকসান। অরুপ দত্ত (আলাপ) ০৬:২৮, ২২ মার্চ ২০১০ (UTC)  বিভিন্ন এলাকার বিভিন্ন স্থানীয় পত্রিকায় সংশ্লিষ্ট এলাকার প্রচুর মানুষের কথা নিয়মিত লেখা হয়। স্থানীয় শিক্ষক, উকিল, পেশাজীবী ইত্যাদি অনেক ব্যক্তির কথা এসব পত্রিকায় আসে। তাতে করে তারা উল্লেখযোগ্য হয়ে যান না। অধিকাংশ ব্যক্তির অবিচুয়ারি বা শোক সংবাদেই লেখা হয়, তিনি অমুক এলাকার গণ্যমান্য ব্যক্তি ছিলেন ইত্যাদি ইত্যাদি। এই উইকির অনেক উইকিপিডিয়ান আছেন যাদের সাক্ষাতকার ও কর্মকাণ্ড সম্পর্কে আলোচনা জাতীয় পর্যায়ের পত্রিকায় একাধিকবার এসেছে। তাতে করে তারা উইকিতে জীবনী যোগ করার মতো উল্লেখযোগ্য হয়ে যাননি। "নীতিবাগীশ" বা অন্য কিছু বলে প্রাণ খুলে গালাগাল করতে পারেন, কিন্তু এই ভুক্তিতে উল্লেখ করা ব্যক্তির উল্লেখযোগ্যতা প্রমাণে তা কাজে আসবে না। বরং রেফারেন্স দিন কেনো ইনি উল্লেখযোগ্য। --রাগিব (আলাপ | অবদান) ০৬:৩৫, ২২ মার্চ ২০১০ (UTC)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। দয়া করে এইটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (অথবা একটি অপসারণ পর্যালোচনা  )। কোনও ভাবেই অংশটিকে সম্পাদনা করা উচিত নয়।
thumb|225px|Train (model 81-718.2) on 23 Serpnia station. thumb|left|150px|Kharkiv metro token খারকিভ মেট্রো (() খ়ার্কিউস্কে মেত্রো) ইউক্রেনের ২য় বৃহত্তম শহর খার্কিভকে সেবা প্রদানকারী দ্রুতগামী গণপরিবহন ব্যবস্থা। কিয়েভের পর ইউক্রেনের ২য় এবং প্রাক্তন সোভিয়েত ইউনিয়নের ৬ষ্ঠ পাতালরেল হিসেবে এটি ১৯৭৫ সালে চালু হয়।http://eng.asmetro.ru/metro/metro/Kharkov/Kharkov_full/ মেট্রোটি তিনটি লাইন নিয়ে গঠিত যেগুলির মোট দৈর্ঘ্য  এবং ৩০টি বিরতিস্থলে এটি সেবা প্রদান করে।President opened a new «Peremoha» (Victory) underground station in Kharkiv, president.gov.ua (19 August 2016) ২০১৩ সালে ব্যবস্থাটি ২৩ কোটিরও বেশি যাত্রী পরিবহন করে।).  তথ্যসূত্র  বিষয়শ্রেণী:ইউক্রেনের দ্রুতগামী গণপরিবহন ব্যবস্থা
right|300px|thumb|তিন ভাষায় লেখা ফলক ( হাঙ্গেরীয়, রোমানীয়], জার্মান  (যার অর্থ "সামাজিক স্বাস্থ্য বীমা") হাঙ্গেরীয় ভাষা হাঙ্গেরির সরকারি ভাষা এবং এই ভাষাতে হাঙ্গেরির ৯৮% লোক কথা বলে। হাঙ্গেরিতে প্রচলিত অন্যান্য ভাষাগুলির মধ্যে আছে জার্মান ভাষা, রোমানি ভাষা বা জিপসি ভাষা, সার্বো-ক্রোয়েশীয় ভাষা-র বিভিন্ন উপভাষা, এবং স্লোভানীয় ভাষা। আন্তর্জাতিক কর্মকাণ্ডে ইংরেজি ভাষা ও জার্মান ভাষা ব্যবহার করা হয়।   বহিঃসংযোগ   হাঙ্গেরির ভাষার উপর এথনোলগ রিপোর্ট  বিষয়শ্রেণী:ইউরোপের ভাষা বিষয়শ্রেণী:হাঙ্গেরির সংস্কৃতি বিষয়শ্রেণী:হাঙ্গেরির ভাষা
ডোরেমন উয়ি-সিক্রেট টুল কিং টুর্নামেন্ট জাপানে ডোরেমন উয়ি-হিমিৎসু দোগুও উ কেততেইসেন নামে পরিচিত। এটা হল জাপানের জনপ্রিয় আনিমে ও মাঙ্গা সিরিজের উপর ভিত্তি করে ভিডিও গেম। এটা ৬ ডিসেম্বর, ২০০৭ সালে জাপানে মুক্তি লাভ করে।  খেলার নিয়ম একজন প্লেয়ার ডাইস নিক্ষেপ করে। ডাইসে যত সংখ্যা বা নম্বর লেখা থাকে তত পয়েন্ট এগিয়ে যেতে হয়।  স্থান  জেলা অঞ্চল  মেঘ রাজ্য  ঐতিহাসিক দ্বীপ  নোবিতার ঘর  শহর  খেলারযোগ্য চরিত্র  ডোরেমন নোবিতা নোবি সিজুকা মিনামোতো তাকেসি গৌদা/জিয়ান সুনিও হোনেকাওয়া  মিনিগেমস এই ভিডিও গেমটিতে ৩৫টি মিনিগেমস আছে।  তথ্যসূত্র  বিষয়শ্রেণী:২০০৭-এর ভিডিও গেম বিষয়শ্রেণী:ডোরেমনের ভিডিও গেম বিষয়শ্রেণী:জাপান-এক্সক্লুসিভ ভিডিও গেম বিষয়শ্রেণী:পার্টি ভিডিও গেম বিষয়শ্রেণী:সেগা ভিডিও গেম বিষয়শ্রেণী:উয়ি গেম বিষয়শ্রেণী:উয়ি-অনলি গেম
thumb|"একটি পুনরাবৃত্তিমূলক বদ্ধপ্রকোষ্ঠ হল এমন একটি পরিবেশ যেখানে একজন ব্যক্তি কেবলমাত্র তাদের নিজস্ব মতামত ও দৃষ্টিভঙ্গি প্রতিফলিত বা জোরালো করে, সেইসব তথ্য ও মতামত খুঁজে পান।"  সংবাদ মাধ্যমের আলোচনায়, পুনরাবৃত্তিমূলক বদ্ধপ্রকোষ্ঠ কথাটি দিয়ে এমন সব পরিস্থিতিকে নির্দেশ করা হয়, যেগুলিতে একটি বদ্ধ ব্যবস্থার অভ্যন্তরে যোগাযোগ ও পুনরাবৃত্তির মাধ্যমে এক বা একাধিক বিশ্বাসকে বড় করে দেখানো হয় বা জোরালো করা হয় এবং এগুলিকে খণ্ডনকারী যুক্তি-প্রমাণ থেকে সুরক্ষা প্রদান করা হয়। পুনরাবৃত্তিমূলক বদ্ধপ্রকোষ্ঠে অংশগ্রহণকারী লোকজন বিপরীত দৃষ্টিভঙ্গির অনুপস্থিতিতে তাদের বর্তমান দৃষ্টিভঙ্গিকে জোরালো করে, এমন সব তথ্য খুঁজে বের করতে পারেন, এবং এর ফলশ্রুতিতে তারা অযাচিতভাবে এক ধরনের নিশ্চিতকরণমূলক পক্ষপাত জাতীয় কর্মকাণ্ডে অংশ নেন। পুনরাবৃত্তিমূলক বদ্ধপ্রকোষ্ঠগুলির কারণে সামাজিক ও রাজনৈতিক মেরুকরণ বৃদ্ধি পেতে পারে, এমনকি চরমপন্থী মতবাদেরও সৃষ্টি হতে পারে।Barberá, Pablo, et al. "Tweeting from left to right: Is online political communication more than an echo chamber?." Psychological science 26.10 (2015): 1531–1542. পুনরাবৃত্তিমূলক বদ্ধপ্রকোষ্ঠ পরিভাষাটি আদতে শ্রুতিমূলক প্রতিধ্বনি প্রকোষ্ঠ ধারণাটির একটি রূপক, যেখানে একটি ফাঁপা পরিবেষ্টিত স্থানের ভেতরে শব্দের অনুরণন বা প্রতিধ্বনি ঘটে থাকে। আন্তর্জাল বা ইন্টারনেটের সামাজিক যোগাযোগ মাধ্যমগুলির সম্প্রদায়গুলির মধ্যে এই ধরনের পুনরাবৃত্তিমূলক ও সমসত্ত্বকারক ক্রিয়াকে নির্দেশ করার জন্য আরেকটি পরিভাষার উত্থান ঘটেছে, যা হল সাংস্কৃতিক গোত্রবাদ। অনেক পণ্ডিত নাগরিকদের অবস্থান ও দৃষ্টিভঙ্গির উপরে পুনরাবৃত্তিমূলক বদ্ধপ্রকোষ্ঠ ক্রিয়ার যে সম্ভাব্য প্রভাব পড়তে পারে, বিশেষ করে রাজনীতিতে এর যে পরিণাম হতে পারে, তা নিয়ে বক্তব্য দিয়েছেন। তবে কিছু গবেষণাতে এই মত দেওয়া হয়েছে যে পুনরাবৃত্তিমূলক বদ্ধপ্রকোষ্ঠের প্রভাব যতটা বড় মনে করা হয়, এটি তার চেয়ে দুর্বল।   তথ্যসূত্র   বিষয়শ্রেণী:গণমাধ্যম সংক্রান্ত আলোচ্য বিষয় বিষয়শ্রেণী:জনমত বিষয়শ্রেণী:উদ্দেশ্যপ্রণোদিত প্রচারণা কৌশল বিষয়শ্রেণী:যোগাযোগ মাধ্যমে পক্ষপাতিত্ব বিষয়শ্রেণী:প্রভাব (সামাজিক ও রাজনৈতিক)
অ্যাগনেস বার্থা মার্শাল (জন্ম: অ্যাগনেস বিয়ার স্মিথ; ২৪ আগস্ট ১৮৫২Jenkins, Terry: "The Truth about Mrs Marshall", Petits Propos Culinaires 112, November 2018, pp. 100-112. - ২৯ জুলাই ১৯০৫) ছিলেন একজন ইংরেজ রন্ধনসম্পর্কীয় উদ্যোক্তা, উদ্ভাবক এবং সেলিব্রিটি শেফ। তার সময়ের একজন অসাধারণভাবে বিশিষ্ট ব্যবসায়ী, মার্শাল বিশেষ করে আইসক্রিম ও অন্যান্য হিমায়িত মিষ্টান্নের উপর তার কাজের জন্য পরিচিত ছিলেন, যা ভিক্টোরীয় ইংল্যান্ডে তাকে "বরফের রানী" উপাধিতে ভূষিত করেছিল। মার্শাল ইংল্যান্ড ও অন্যান্য স্থানে আইসক্রিমকে জনপ্রিয় করে তুলেছিলেন। প্রায়শই তাকে আধুনিক আইসক্রিম শঙ্কুর আবিষ্কারক হিসাবে বিবেচনা করা হয়। মার্শাল তার কাজের মাধ্যমে আজকের আইসক্রিমের চেহারা ও জনপ্রিয়তা উভয়ের জন্যই মূলত দায়ী হতে পারেন।   ব্যক্তিগত জীবন  বছরের পর বছর ধরে বিশ্বাস করা হত যে অ্যাগনেস বার্থা স্মিথের জন্ম ১৮৫৫ সালের ২৪ আগস্ট এসেক্সের ওয়ালথামস্টোতে এবং তিনি ছিলেন জন স্মিথ, যিনি একজন কেরানি হিসেবে কাজ করতেন এবং তার স্ত্রী সুসানের কন্যা। Weir, Robin (2004).   সাম্প্রতিক গবেষণায় দেখা গেছে যে তিনি তার দাবির চেয়ে তিন বছরের বড় ছিলেন; এবং তার জন্ম সনদ দেখায় যে তিনি প্রকৃতপক্ষে ১৮৫২ সালের ২৪ আগস্ট লন্ডনের পূর্ব প্রান্তের হ্যাগারস্টনে সুসান স্মিথের অবৈধ কন্যা অ্যাগনেস বিয়ার স্মিথ হিসেবে জন্মগ্রহণ করেছিলেন।  তার জন্ম নিবন্ধন করা হয়েছিল প্রচলিত পদ্ধতিতে অবৈধ জন্মের ক্ষেত্রে তার মায়ের উপাধি ব্যবহার করে, এবং বাবার নাম 'বীরে' অতিরিক্ত পূর্বনাম হিসেবে রাখা হয়েছিল। তিনি তার মাতামহী সারা স্মিথের কাছে ওয়ালথামস্টোতে বেড়ে ওঠেন এবং ১৮৬১ সালের আদমশুমারিতে তাকে সেখানেই থাকতে দেখা যায়।     তথ্যসূত্র   বিষয়শ্রেণী:১৮৫২-এ জন্ম বিষয়শ্রেণী:১৯০৫-এ মৃত্যু বিষয়শ্রেণী:ইংরেজ খাদ্য বিষয়ক লেখিকা বিষয়শ্রেণী:১৯শ শতাব্দীর ইংরেজ ব্যবসায়ী বিষয়শ্রেণী:আইসক্রিম বিষয়শ্রেণী:ইংরেজ খাদ্য বিষয়ক লেখক বিষয়শ্রেণী:ইংল্যান্ডে ক্যান্সারে মৃত্যু বিষয়শ্রেণী:১৯শ শতাব্দীর ইংরেজ অ-কল্পকাহিনী লেখক বিষয়শ্রেণী:১৯শ শতাব্দীর ইংরেজ লেখিকা বিষয়শ্রেণী:ব্রিটিশ নারী উদ্ভাবক বিষয়শ্রেণী:১৯শ শতাব্দীর ইংরেজ উদ্ভাবক বিষয়শ্রেণী:১৯শ শতাব্দীর ইংরেজ নারী ব্যবসায়ী বিষয়শ্রেণী:১৯শ শতাব্দীর নারী উদ্ভাবক বিষয়শ্রেণী:ভিক্টোরীয় লেখিকা
অ্যাসপায়ার টু ইনোভেশন (এটুআই) (পূর্বে "একসেস টু ইনফরমেশন প্রোগ্রাম" হিসেবে পরিচিত) আইসিটি বিভাগ এবং মন্ত্রিপরিষদ বিভাগ ইউএনডিপির সংযুক্তিতে তৈরি একটি প্রতিষ্ঠান। বাংলাদেশ সরকারের ডিজিটাল বাংলাদেশ এজেন্ডার একটি বিশেষ কর্মসূচি নিয়ে কাজ করছে প্রতিষ্ঠানটি। ২০৪১ সালের মধ্যে বাংলাদেশকে উন্নত দেশে পরিণত হওয়ার জন্য পরিকল্পনা ও বাস্তবিক কার্যক্রম গ্রহণে কাজ করছে। এটুআই পাবলিক সেক্টরের ডিজিটাল রূপান্তর নিশ্চিত করতে পাবলিক সার্ভিস উদ্ভাবনের সুবিধা এবং সুবিধা দেয়। নাগরিক-কেন্দ্রিক দৃষ্টিভঙ্গি নাগরিকদের দোরগোড়ায় জীবনযাত্রার উন্নতির জন্য বেশ কয়েকটি পরিষেবা নিয়ে গেছে।   ইতিহাস  জাতিসংঘ উন্নয়ন কর্মসূচির (ইউএনডিপি) অর্থায়নে সব কাজে আইসিটির কার্যকর ব্যবহার বাড়াতে ২০০৪ সালে ‘স্ট্রেন্থেনিং দি আইসিটি ক্যাপাসিটি অব প্রাইম মিনিস্টার’স অফিস’ নামের একটি প্রকল্প শুরু হয়। সেই প্রকল্পের শেষ দিকে ২০০৬ সালের অক্টোবর মাসে  ‘অ্যাকসেস টু ইনফরমেশন (এটুআই)’ প্রকল্পের যাত্রা শুরু। এর অর্থায়নও করে ইউএনডিপি। যদিও প্রকল্পের কাজ শুরু হয় ২০০৭ সালে ১১ জানুয়ারি সাবেক তত্বাবধায়ক সরকার আসার পর। এই প্রকল্প থেকে তৎকালীন প্রধান উপদেষ্টার কার্যালয়ে কম্পিউটার, সার্ভার, ই-মেইল ব্যবস্থাপনা ইত্যাদি অবকাঠামো ও সক্ষমতা বাড়ানোর ব্যাপারেই বেশি কাজ হয়। পাশাপাশি দেশে আইসিটির বিস্তার ঘটাতে প্রয়োজনীয় নীতিমালা প্রণয়নের উদ্যোগ নেওয়া হয়। ২০০৯ সালে বাংলাদেশ আওয়ামী লীগ সরকার গঠন করার পর এই প্রকল্প আরও বিস্তৃত হয়।  ভিশন ২০২১ নির্বাচনী ইশতেহারের অংশ হিসেবে ডিজিটাল রূপান্তরকে সহজতর করার লক্ষ্য নির্ধারণ করা হয়। ২০০৮ সালের জাতীয় নির্বাচনে জয়ী হওয়ার আগে বাংলাদেশ আওয়ামী লীগ দলের একটি রাজনৈতিক ইশতেহার ভিশন ২০২১ ।  ২৭ ডিসেম্বর ২০২০-এ, এটুআই সংস্থার ১০ হাজার সদস্যের জন্য অনলাইন কেনাকাটার সুবিধার্থে ই-কমার্স অ্যাসোসিয়েশন অফ বাংলাদেশের সাথে একশপ চালু করেছে। ২০২০ সালে এটুআই ওয়ার্ল্ড সামিট অন দ্য ইনফরমেশন সোসাইটি থেকে তার টানা সপ্তম পুরস্কার অর্জন করে।   আরও দেখুন   ডিজিটাল বাংলাদেশ  স্মার্ট বাংলাদেশ   তথ্যসূত্র   বিষয়শ্রেণী:২০০৭-এ বাংলাদেশে প্রতিষ্ঠিত বিষয়শ্রেণী:বাংলাদেশের রাজনীতি বিষয়শ্রেণী:বাংলাদেশের সরকারি সংস্থা বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:২০০৭-এ প্রতিষ্ঠিত সরকারি সংস্থা বিষয়শ্রেণী:তথ্য ও যোগাযোগ প্রযুক্তি বিষয়শ্রেণী:বাংলাদেশের প্রযুক্তি বিপ্লব
অক্টেন একটি আট কার্বন বিশিষ্ট সম্পৃক্ত হাইড্রোকার্বন। এটি বর্ণহীন গ্যাসীয় পদার্থ। এটি শুধু মাত্র কার্বন এবং হাইড্রোজেন এর একক বন্ধনের মাধ্যমে গঠিত। অন্যান্য হাইড্রোকার্বনের ন্যায় এর কাঠামোতে প্রতিটি কার্বন চারটি পৃথক পরমাণুর সঙ্গে বন্ধন গঠন করে। অক্টেনের রাসায়নিক সংকেতঃ C8H18 ।   নামকরণ  অজৈব রসায়নের নামকরণের আন্তর্জাতিক সংস্থা আইইউপিএসি অনুসারে অক্টেনের নামকরণ করা হয়েছে। এখানে গ্রিক শব্দ অক্ট দ্বারা যৌগে আট কার্বনের উপস্থিতি বোঝানো হয়েছে।  অক্টেনের রাসায়নিক সংকেতঃ C8H18  অক্টেনের গাঠনিক সংকেতঃ CH3-CH2-CH2- CH2- CH2- CH2- CH2-CH3   ভৌত ধর্ম   বর্ণ, গন্ধহীন গ্যাস;  পানিতে অদ্রবনীয় কিন্তু অজৈব যৌগে দ্রবনীয়;  তরল অবস্থায় এটি উত্তম দ্রাবকরূপে কাজ করে।   রাসায়নিক ধর্ম   অক্সিজেনের উপস্থিতিতে পূর্ণ দহনের ফলে কার্বন ডাই অক্সাইড, পানি ও তাপ উৎপন্ন করে।   ব্যবহার   অন্তর্দহ ইঞ্জিনের জ্বালানী হিসেবে ব্যবহার করা হয়।   তথ্যসূত্র    বহিঃসংযোগ   Dr. Duke's Phytochemical and Ethnobotanical Databases, Octane, http://www.ars-grin.gov/cgi-bin/duke/chemical.pl?OCTANE  বিষয়শ্রেণী:জৈব যৌগ বিষয়শ্রেণী:অ্যালকেন বিষয়শ্রেণী:হাইড্রোকার্বন